paragraph_text: Strapping Young Lad bio je kanadski ekstremni metal sastav koji je 1994. godine u Vancouveru osnovao Devin Townsend. Grupa je u početku bila samo jednočlani studijski projekt; Townsend je svirao većinu instrumenata na debitantskom albumu Heavy as a Really Heavy Thing iz 1995. godine. Do 1997. je godine skupini pridružio stalne članove; ova je postava, koju su činili Townsend na vokalima i gitari, Jed Simon na gitari, Byron Stroud na bas-gitari i Gene Hoglan na bubnjevima, trajala do raspada sastava.